[{"text_idx": "#000000", "text": "Ma\u0308rt Treier: ta\u0308htis on, et me asendustegevustesse ei upu"}, {"text_idx": "#000001", "text": "Ma\u0308rt Treier vaatab, kuulab, ra\u0308a\u0308gib, koolitab ja kirjutab eluolu oluliseks. Ta ise viib mind oma mo\u0303tteka\u0308iguga selleni, et kirjutan talle tiitliks \u2013 vajalik inimene."}, {"text_idx": "#000005", "text": "See, et vastates segadus tekib, on tegelikult normaalne. Vo\u0303ib-olla kirjutad sa viie aasta pa\u0308rast, et ma olen rongijuht hoopis."}, {"text_idx": "#000025", "text": "Mis on vahepeal juhtunud, et me ei taha enam olla need, keda pa\u0308riselt vaja on? Miks me ei taha olla need inimesed, kes vo\u0303tavadki endale ha\u0308sti selge vastutuse arusaadava ja vajaliku asja ha\u0308sti tegemiseks? Kui ma just rongijuhiks ei hakka, pu\u0308u\u0308an siis va\u0308hemalt ha\u0308sti raadioto\u0308o\u0308d teha vo\u0303i oma ma\u0308rkamistega kellegi tuju parandada."}, {"text_idx": "#000026", "text": "No oma naba vaatlejaid on ka meil liiga palju."}, {"text_idx": "#000029", "text": "Sa sellele ka oma raamatus ta\u0308helepanu juhid."}, {"text_idx": "#000033", "text": "So\u0303naselgus. Kas sa need oma hommikujutud raadios so\u0303nastad ja kirjutad paberil valmis?"}, {"text_idx": "#000037", "text": "Valisid muusika kirjutamise asemel kirjaso\u0303na kirjutamise. Miks?"}, {"text_idx": "#000038", "text": "Ma valisin sellepa\u0308rast nii, et tundub \u2013 see heliseb minu ka\u0308es paremini. No\u0303nda ma ise ka suudan uskuda, et mul on midagi o\u0308elda. Millega ma ei saanud hakkama nootide abil, panin so\u0303nadesse."}, {"text_idx": "#000039", "text": "Mul on olnud mo\u0303negagi a\u0308gedaid vaidlusi, kas oluline on, kellele sa lood, vo\u0303i see, et looming peaks aitama to\u0303usta mingil hetkel nirvaanasse vo\u0303i va\u0308hemalt selle eeskotta ka u\u0308ksnes iseendal. Minakultuse ajastul inimesed, minu silmis ku\u0308ll, pu\u0308u\u0308avad sellistest mo\u0303tetest lohutust otsida. Vanamoodsalt leian, et loomingust saame ra\u0308a\u0308kida ikka siis, kui see veel kedagi ko\u0303netab. Siis ei saa see olla ju pa\u0308ris tu\u0308hine. So\u0303na looming vo\u0303ib ajada segadusse, mo\u0303ned lausa po\u0308o\u0308rdesse. Aga vo\u0303ime ju ra\u0308a\u0308kida palju lihtsamalt, kas keegi on kellelegi tema tehtu eest ta\u0308nulik. Kui inimene ekstra bussijuhti ta\u0308nab, sotsiaalto\u0308o\u0308tajale kiidukirja saadab vo\u0303i reede hommikul saatejuhi pa\u0308rast varem u\u0308les to\u0303useb, on see va\u0308ike, aga pa\u0308ris meeldiv ma\u0308rk. A\u0308kki su\u0308ndis hoopis tu\u0308kike loomingut? Fraasike elulooraamatust?"}, {"text_idx": "#000042", "text": "Aga iroonia tulevik on vist tume. Tundub, et uus po\u0303lvkond tunnistab seda u\u0308he va\u0308hem. Pooltoonid \u2013 veerandtoonidest ra\u0308a\u0308kimata \u2013 on hakanud kaduma. Ka need mu hommikujutud ra\u0308a\u0308givad sellest, et tavalisest jutust on vo\u0303imalik aru saada u\u0308ha kummalisemal moel. Kujundite ja metafooride mo\u0303istmine on la\u0308inud uitama. Ra\u0308a\u0308kida ei saa tingimata lugemuse va\u0308henemisest, vaid lugemisvara muutumisest. Kuidas teenida miljon, teha tuhat makrooni ja rahuldada partnerit \u2013 sellises stiilis lugemisvaralt vist oodatakse muud kui Dorian Graylt."}, {"text_idx": "#000046", "text": "Sa oled telest tulnud ja raadiosse pidama ja\u0308a\u0308nud. Miks?"}, {"text_idx": "#000047", "text": "Miskipa\u0308rast arvatakse, et esimene trepiaste on raadio, ja\u0308rgmine televisioon. Trepist laskudes ehk ku\u0308ll ..."}, {"text_idx": "#000048", "text": "Korraks selle eelmise jutu juurde tagasi. Konverentsil u\u0308ks endine o\u0303petaja, kes oli saanud haridusministeeriumisse ametnikuks, laulis ko\u0303igepealt oodi iseendale, et kui va\u0308ga rahul ta on, et sai karja\u0308a\u0308ri tehtud. Karja\u0308a\u0308ri! Aga seal soojas kabinetis on ta ju vaid valikto\u0308o\u0308riist o\u0303petajatele, kes teevad pa\u0308risto\u0308o\u0308d, kel tuleb va\u0308iksest inimesest kuidagi suur teha, su\u0308stida temasse tarkust ja kujutlusvo\u0303imet."}, {"text_idx": "#000049", "text": "Telel on omad vo\u0303lud, aga erinevalt telest ja\u0308tab raadio, nagu ka raamat inimesele alles nimelt kujutlusruumi. Ikka tahan tuua na\u0308iteks oma kalli kolleegi Helgi Erilaiu, kes suutis u\u0308les ehitada ko\u0303ik lossid ja linnata\u0308navad. Arhitektuurisaade raadios! Kui tema seda tegi, siis ko\u0303ik need hooned elustusid."}, {"text_idx": "#000051", "text": "Televiisoris na\u0308eme ku\u0308ll neid losse pa\u0308riselt, aga \u201eissand, kui ilus\u201c emotsioon on muu ko\u0303rval lahjavo\u0303itu. Meid kujundanud raamatud olid veelgi no\u0303udlikumad. Lugeja pidi ehitama ko\u0303ik u\u0308les ise, nii tegelased kui ka ajastu. Nii ju o\u0303ppisimegi selle maailma kallal pusima ja olime natuke u\u0308llatunud, vo\u0303ib-olla isegi natuke pettunud, kui lo\u0303puks oma silmaga miskit na\u0308gime."}, {"text_idx": "#000056", "text": "Ma valin oma saate muusika ise. 20 kuud ei ole ma\u0308nginud u\u0308htegi ingliskeelset lugu. See on ses mo\u0303ttes eksperiment, et ma tahan teada, kas see kedagi ha\u0308irib vo\u0303i mitte. Taevale ta\u0308nu, ei ole ha\u0308irinud. Loomulikult ma teen enda elu raskeks, sest inglise keeles on maailma loodud erakordne hulk head muusikat."}]